સૌપ્રથમ આપણે રાજમા ટિક્કી બનાવી લઈશુ. તેના માટે એક કડાઈમાં તેલ ગરમ કરો. તેમાં ડુંગળીને મધ્યમ આંચે ડિપ ફ્રાય કરી લો. ડુંગળી ગોલ્ડન બ્રાઉન રંગની થાય એટલે તેને કાઢીને પેપર પર એક બાજુ મૂકો. હવે એક પહોળા પેનમાં ઘી ગરમ કરો. તેમાં આદુ અને લીલા મરચાં નાંખીને અડધી મિનિટ માટે સાંતળો. ત્યાર બાદ તેમાં હળદર, રાજમા, બટાકાનો માવો, પનીર, તળેલી ડુંગળી, કોથમીર, ગરમ મસાલો અને મીઠું નાંખીને બરાબર મિક્ષ કરી લો. તેને મધ્યમ આંચે ત્રણથી ચાર મિનિટ માટે સતત હલાવતા રહો. ત્યાર બાદ ગેસ બંધ કરી દો. થોડું ઠંડું થાય એટલે તેમાં કોર્નફ્લોર નાંખીને બરાબર મિક્ષ કરી લો. આ મિશ્રણના આઠ સરખા ભાગ કરો. તેને ટિક્કીનો આકાર આપો. આ દરમિયાન તેલ ગરમ કરવા મૂકો. ત્યાર બાદ ટિક્કીને કોર્નફ્લોરમાં રગદોળીને ગરમ તેલમાં ડિપ ફ્રાય કરો. ટિક્કી ગોલ્ડન બ્રાઉન રંગની થાય એટલે તેને એક બાજુ ટિસ્યુ પેપર પર મૂકો. હવે એક બાઉલમાં ગાજર, લીલી ડુંગળી, અને ચાટ મસાલો બરાબર મિક્ષ કરો. રોટીને એક સાફ સરફેસ પર મૂકો. તેની વચ્ચો વચ્ચ લેટિસ ભાજી મૂકો. હવે તેના પર બે ટિક્કી મૂકો. ત્યાર બાદ તેના પર ગાજર-ડુંગળીવાળું મિશ્રણ મૂકો. છેલ્લે તેના પર દોઢેક ચમચી જેવો સરકો મૂકીને ટાઈટલી રોલ કરી લો. આ રીતે જ બાકીના રેપ તૈયાર કરો. છેલ્લે ટિસ્યુ પેપર પર રેપ કરીને સર્વ કરો.